laion/Wikipedia-Exotic huggingface dataset:
מחוז מונטגומרי

מונטגומרי (באנגלית: Montgomery) הוא שמם של 18 מחוזות בארצות הברית, הקרויים על שם ריצ'רד מונטגומרי, מגיבורי מלחמת העצמאות האמריקאית: האם התכוונתם ל... מחוז מונטגומרי (אלבמה) – מחוז במדינת אלבמה שבארצות הברית מחוז מונטגומרי (ארקנסו) – מחוז במדינת ארקנסו שבארצות הברית מחוז מונטגומרי (ג'ורג'יה) – מחוז במדינת ג'ורג'יה שבארצות הברית מחוז מונטגומרי (אילינוי) – מחוז במדינת אילינוי שבארצות הברית מחוז מונטגומרי (אינדיאנה) – מחוז במדינת אינדיאנה שבארצות הברית מחוז מונטגומרי (איווה) – מחוז במדינת איווה שבארצות הברית מחוז מונטגומרי (קנזס) – מחוז במדינת קנזס שבארצות הברית מחוז מונטגומרי (קנטקי) – מחוז במדינת קנטקי שבארצות הברית מחוז מונטגומרי (מרילנד) – מחוז במדינת מרילנד שבארצות הברית מחוז מונטגומרי (מיסיסיפי) – מחוז במדינת מיסיסיפי שבארצות הברית מחוז מונטגומרי (מיזורי) – מחוז במדינת מיזורי שבארצות הברית מחוז מונטגומרי (ניו יורק) – מחוז במדינת ניו יורק שבארצות הברית מחוז מונטגומרי (קרוליינה הצפונית) – מחוז במדינת קרוליינה הצפונית שבארצות הברית מחוז מונטגומרי (אוהיו) – מחוז במדינת אוהיו שבארצות הברית מחוז מונטגומרי (פנסילבניה) – מחוז במדינת פנסילבניה שבארצות הברית מחוז מונטגומרי (טנסי) – מחוז במדינת טנסי שבארצות הברית מחוז מונטגומרי (טקסס) – מחוז במדינת טקסס שבארצות הברית מחוז מונטגומרי (וירג'יניה) – מחוז במדינת וירג'יניה שבארצות הברית
מחוז מונרו

מונרו (באנגלית: Monroe) הוא שמם של 17 מחוזות בארצות הברית: האם התכוונתם ל... מחוז מונרו (אלבמה) – מחוז במדינת אלבמה שבארצות הברית מחוז מונרו (ארקנסו) – מחוז במדינת ארקנסו שבארצות הברית מחוז מונרו (פלורידה) – מחוז במדינת פלורידה שבארצות הברית מחוז מונרו (ג'ורג'יה) – מחוז במדינת ג'ורג'יה שבארצות הברית מחוז מונרו (אילינוי) – מחוז במדינת אילינוי שבארצות הברית מחוז מונרו (אינדיאנה) – מחוז במדינת אינדיאנה שבארצות הברית מחוז מונרו (איווה) – מחוז במדינת איווה שבארצות הברית מחוז מונרו (קנטקי) – מחוז במדינת קנטקי שבארצות הברית מחוז מונרו (מישיגן) – מחוז במדינת מישיגן שבארצות הברית מחוז מונרו (מיסיסיפי) – מחוז במדינת מיסיסיפי שבארצות הברית מחוז מונרו (מיזורי) – מחוז במדינת מיזורי שבארצות הברית מחוז מונרו (ניו יורק) – מחוז במדינת ניו יורק שבארצות הברית מחוז מונרו (אוהיו) – מחוז במדינת אוהיו שבארצות הברית מחוז מונרו (פנסילבניה) – מחוז במדינת פנסילבניה שבארצות הברית מחוז מונרו (טנסי) – מחוז במדינת טנסי שבארצות הברית מחוז מונרו (וירג'יניה המערבית) – מחוז במדינת וירג'יניה המערבית שבארצות הברית מחוז מונרו (ויסקונסין) – מחוז במדינת ויסקונסין שבארצות הברית
קליף קרטיס

קליפורד ויויאן דיבון "קליף" קרטיס (באנגלית: Clifford Vivian Devon "Cliff" Curtis; נולד ב-27 ביולי 1968) הוא שחקן ניו זילנדי שמוכר בין היתר בסרטיו "שלושה מלכים" (1999), "שאיפות" (2001), "יום אימונים מסוכן" (2001), "לרכב על הלווייתן" (2002), "מת לחיות 4.0" (2007) ו"פרש בודד" (2014). הוא שיחק בסדרת הטלוויזיה "טראומה" (2011-2010) ברשת NBC ובסדרה "אימת המתים המהלכים" (2017-2015). מוצאו מאורי, ובתפקידיו השונים שיחק מגוון רחב של מוצאים אתניים כמו לטיני וערבי. קרטיס הוא בעלים שותף בחברת הפקות ניו זילנדית בשם "Whenua Films". לקרטיס 7 אחים, נולד ברוטורואה, האי הצפוני של ניו זילנד. קרטיס צאצא מאורי. בילדותו הופיע כרקדן ברייקדאנס והתחרה בתחרויות. קרטיס החל לככב בהפקה מקומיות של המחזות "כנר על הגג" ו"איש למנשה", לפני שלמד בבית הספר לדרמה של ניו זילנד ו-Teatro Dimitri Scoula בשווייץ. הופעותיו על הבמה בניו זילנד כללו את: "נשות וינדזור העליזות", "אותלו", "גן הדובדבנים", "פורגי ובס" ו"מקבת'". השתתפותו הראשונה בסרט קולנוע הייתה בתפקיד קטן בסרטה של ג'יין קמפיון, "הפסנתר" משנת 1993. הוא המשיך ושיחק בסרט "Once Were Warriors", אחד מהסרטים המצליחים ביותר ששוחררו בניו זילנד. בנוסף שיחק בתפקיד האב של הדמות הראשית בסרט "לרכב על הלווייתן" משנת 2002; אשר מבוסס על הרומן באותו שם מאת ויטי איהימארה משנת 1987. ב-2004 הקים חברת הפקות עצמאית ביחד עם המפיק איינסלי גארדינר. בשנת 2014 קרטיס שיחק בתפקיד הראשי בסרט הדרמה "פרש בודד". לטובת התפקיד קרטיס למד לשחק שחמט והעלה את משקלו. קרטיס השתתף במספר סרטים וביניהם: "שלושה מלכים", "שאיפות", "לגעת במוות", "שמש", "מת לחיות 4.0" ו-"יום אימונים מסוכן". בשנים 2009–2010 כיכב קרטיס בשתי עונות של סדרת הדרמה של NBC, "טראומה", הוא שיחק בתפקיד חובש מוטס נועז. בשנת 2009 שיחק בסרט האקשן "פוש" בכיכובם של כריס אוונס ודקוטה פנינג. בשנת 2010 שיחק בסרטו של מ. נייט שאמלאן "איירבנדר", בתפקיד הנבל הראשי, שליט האש אוֹזַאֲי.  בשנת 2011 שיחק בסרט האקשן בהפקתו של לוק בסון "קולומביאנה" בכיכובה של זואי סלדנה. בשנת 2012 שיחק בדרמה הקומית "רק אלף מילים" לצד אדי מרפי וקרי וושינגטון. בשנים 2015–2017 שיחק בסדרת האימה "אימת המתים המהלכים" של רשת הטלוויזיה AMC, אשר מהווה ספין אוף ל-"המתים המהלכים". קרטיס קנאי לפרטיותו. הוא התחתן בסוף שנת 2009. הפסנתר (1993) שלושה מלכים (1999) יום אימונים מסוכן (2001) שאיפות (2001) שמש (2007) מת לחיות 4.0 (2007) פוש (2009) איירבנדר (2010) קולומביאנה (2011) רק אלף מילים (2012) Last Knights‏ (2015) תחייה (2016) עוז רוח (2023) אימה במצולות: התהום (2023) טראפיק (2004) טראומה (2010-2009) בגוף ההוכחה (2011) היעלמות (2012) כנופיות אל-איי (2014) אימת המתים המהלכים (2017-2015) כאוס (TBA) מדיה וקבצים בנושא קליף קרטיס בוויקישיתוף קליף קרטיס, במסד הנתונים הקולנועיים IMDb (באנגלית) קליף קרטיס, באתר AllMovie (באנגלית) קליף קרטיס, במסד הנתונים הקולנועיים KinoPoisk (ברוסית)
פריצי בורגר

פרדריקה "פריצי" בורגר-נישיקאוואה (בגרמנית: Friederike "Fritzi" Burger-Nishikawa ;6 ביוני 1910 – 16 בפברואר 1999) הייתה מחליקה אמנותית על קרח יהודייה-אוסטרית שהתחרתה בקטגוריית נשים יחידות. הייתה פעמיים ברציפותה סגנית אלופה אולימפית (סנט מוריץ 1928 ולייק פלאסיד 1932), פעמיים סגנית אלופת עולם (בודפשט 1929 ומונטריאול 1932), אלופת אירופה (וינה 1930) ו-4 פעמים ברציפות אלופת אוסטריה (1928-1931). בורגר נולדה בווינה למשפחה יהודית. באליפות אוסטריה שנערכה בשנת 1927 זכתה בורגר במדליית ארד בהחלקה אמנותית על קרח, אחרי הרמה סאבו ומליטה ברונר. באליפות אוסטריה שנערכה בשנת 1928 זכתה בורגר במדליית זהב בהחלקה אמנותית על קרח, לפני מליטה ברונר וגרטה קוביצ'ק, הראשונה בקריירה שלה ובכך הייתה ליורשת של האלופה האולימפית הראשונה ואלופת אוסטריה (6 פעמים ברציפות), הרמה סאבו. באולימפיאדת סנט מוריץ (1928) זכתה בורגר במדליית כסף בהחלקה אמנותית על קרח לנשים אחרי סוניה הני מנורווגיה ולפני ביאטריקס לורן מארצות הברית. חודש לאחר מכן, באליפות העולם שנערכה בלונדון, בריטניה במרץ אותה שנה היא זכתה במדליית ארד אחרי הני ומריבל וינסון מארצות הברית. באליפות העולם שנערכה בבודפשט, הונגריה בשנת 1929 זכתה בורגר במדליית כסף בהחלקה אמנותית על קרח אחרי הני ולפני בת ארצה מליטה ברונר. באליפות אירופה שנערכה בווינה בשנת 1930 שבה הייתה לראשונה הפרדה בין נשים לגברים זכתה בורגר במדליית זהב בהחלקה אמנותית על קרח לנשים, לפני בת ארצה אילזה הורנונג וויוי-אן הולטן משוודיה. יריבתה הגדולה סוניה הני, לא השתתפה באליפות. בורגר מעולם לא ניצחה בתחרות בינלאומית את הני. באליפות אירופה שנערכה בסנט מוריץ, בשנת 1931 זכתה בורגר במדליית כסף בהחלקה אמנותית על קרח אחרי הני ולפני בת ארצה הילדה הולובסקי בת ה-13. חודש לאחר כן באליפות העולם שנערכה בברלין, גרמניה היא זכתה במדליית ארד, אחרי הני והולובסקי. באליפות אירופה שנערכה בפריז, צרפת בשנת 1932 זכתה בורגר במדליית כסף בהחלקה אמנותית על קרח, אחרי הני ולפני ויוי-אן הולטן. חודש לאחר מכן, באולימפיאדת לייק פלאסיד (1932) זכתה בורגר שוב במדליית כסף, אחרי הני ולפני מריבל וינסון. שלושה שבועות לאחר מכן, באליפות העולם שנערכה במונטריאול, קנדה היא זכתה במדליית כסף, אחרי הני ולפני קונסטנס סמואל מקנדה. באליפות אירופה שנערכה בלונדון בשנת 1933 זכתה בורגר במדליית ארד בהחלקה אמנותית על קרח אחרי הני וססיליה קולג' מבריטניה. בשנת 1935 נסעה ללונדון ושם נישאה בורגר לשינקיצ'י נישיקאוואה, נכדו של קוקיצ'י מיקימוטו, טייקון תעשיית הפנינים וממציא הפנינה המתורבתת. היא חזרה לווינה עם בעלה וילדה את בנה הבכור בקיץ 1937, חודשים ספורים לפני האנשלוס, סיפוחה של אוסטריה לרייך השלישי. במהלך מלחמת העולם השנייה מרבית קרוביה נרצחו בשואה. בשנות ה-90 היא התגוררה בארצות הברית. מדיה וקבצים בנושא פריצי בורגר בוויקישיתוף פריצי בורגר, באתר olympedia.org האתר של קרול ברגמן, Searching for Fritzi (באנגלית)
Hymns to the Rising Sun

Hymns to the Rising Sun (מאנגלית: מזמורים לשמש העולה) הוא אלבום אוסף של להקת הדת' מטאל המלודי השוודית אמון אמארת'. האלבום יצא לאור בספטמבר 2008. מידע על האלבום Hymns to the Rising Sun באתר MusicBrainz האלבום באתר Encyclopaedia Metallum האלבום באתר Amazon האלבום באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
השקיה

השקיה היא פעילות חקלאית שבה מובאים מים אל הצמחים, לשם גידולם או לשם קיומם. השקיה נחוצה כאשר מי הגשמים ביחידה החקלאית אינם מספיקים. ההשקיה מאפשרת קיום חקלאות אינטנסיבית. את ההשקיה ניתן לחלק לארבעה תת-סוגים של פעילויות: הכנת המים לשם הובלתם ולצורך השימוש בהם (שאיבה, התפלה, טיהור, טיוב וכו'). אגירת המים לשם וויסות השימוש או לשם שימוש במועד מאוחר יותר (בבריכות, באגמים טבעיים ומלאכותיים, על ידי החדרה לתת-הקרקע). הובלת המים, ממקום למקום ועד ליחידה החקלאית (ידנית: באסל ודליים; בעזרת כוח הכבידה: בתעלות, באמות מים; בלחץ מים: בעזרת צינורות, משאבות ומשאבות דחף; וכו'). הבאת המים אל הצמח בתוך היחידה החקלאית (ידנית במשפך, בהתזה מצינור גמיש, בהצפה, בתלמים, בהמטרה, בטפטוף וכו'). שיטת ההשקיה הקדומה העיקרית, בממדים גדולים, הייתה השקיה באמצעות הצפה של מי נהר, כדוגמת ההשקיה בנהר הנילוס. במערכת השקיה מתקדמת יותר מובילים מים ממקור קיים לשדות, באמצעות צינורות ותעלות. במערכות השקיה מתקדמות רבות משתמשים בשיטות של אגירת מים באופן מלאכותי לצורך השקיה. קיומה של משאבה מקדם בצורה משמעותית את ההשקיה, שכן היא אינה תלויה בתנועתם הטבעית של המים. מכשיר נוסף המשנה את אופי ההשקיה הוא ממטרה, המתיזה מים על פני שטחים חקלאיים גדולים. בישראל פותחה שיטת השקיה חסכונית הנקראת השקיה בטפטוף אשר מונעת פגיעה אפשרית בצמחים הקיימת בשיטות אחרות. פגיעה כזו יכולה להיגרם בשל מרווחי זמן גדולים בין פעולת השקיה אחת לשנייה בהם הצמחים עלולים להיות שרויים ללא מים. בעבור חקלאים חסרי אמצעים בסביבה יבשה פתוחה שיטת ההשקיה בטפטוף בעזרת כוח המשיכה, בה מכל המים ממוקם במקום גבוה. שיטה זו נחשבת לפשוטה וזולה ומתאימה לחלקות קטנות. פרט לכך, שיטת השקיה בטפטוף גורמת לחיסכון במים, וזאת מכיוון שהשקיה בהמטרה או בהצפה גורמות להפסדי מים כתוצאה מאידוי. בנוסף השיטה מאפשרת מתן כמות מים מדויקת לכלל הצמחים ובכך משדרגת את איכות היבולים במדינות עניות, עד כדי מעבר מחקלאות קיום לשיווק. על-מנת להשקות יחידות חקלאיות קטנות, כדוגמת ערוגה, אדנית וכיוצא בזה, משתמשים לעיתים בכלים עדינים יותר כגון מזלף. כאשר מדובר על גידולי בעל, הכוונה לגידולים (בעיקר עצים ודגנים) הגדלים ללא השקיה כלל. לעיתים, יש צורך בהשקיה נקודתית או בהשקיה חד-פעמית. השקיה זו נקראת השקיית עזר. בנטיעות מטרתה לאפשר התפתחות נאותה של מערכת השורשים, אשר תשמש בהמשך את העץ לצורך השגת מים. בדגנים, בעיקר בחיטה, השקיית עזר נועדה להשלים במידת הצורך (כלומר אם לא יורדים מספיק גשמים או שאינם יורדים בעתם) את כמות המים שמקבלים השיבולים למנת המים האופטימלית הרצויה לחיטה. ניתן להשקות עם הנביטה, או מיד אחריה במטרה לתת לשיבולים מזון להתפתחותן, פרקי זמן אחרים בהם ניתן להשקות הם בעת ההשתבלות, או בשלב התמלאות הגרעינים בשיבולת במטרה לאפשר את השלמת התפתחות החיטה ויצירת יבול במלוא הפוטנציאל שלה. שיטות השקיה באתר העמותה לקידום החינוך המדעי ביישובי הגליל מאיר ברק, עם אילו מים כדאי להשקות: מי ברז, מינרלים או מסוננים?, במדור "שאל את המומחה" באתר של מכון דוידסון לחינוך מדעי, 2 ספטמבר 2009 השקיה, באתר אנציקלופדיה בריטניקה (באנגלית)
מחוז המילטון

המילטון (באנגלית: Hamilton) הוא שמם של 10 מחוזות בארצות הברית: האם התכוונתם ל... מחוז המילטון (פלורידה) – מחוז במדינת פלורידה שבארצות הברית מחוז המילטון (אילינוי) – מחוז במדינת אילינוי שבארצות הברית מחוז המילטון (אינדיאנה) – מחוז במדינת אינדיאנה שבארצות הברית מחוז המילטון (איווה) – מחוז במדינת איווה שבארצות הברית מחוז המילטון (קנזס) – מחוז במדינת קנזס שבארצות הברית מחוז המילטון (נברסקה) – מחוז במדינת נברסקה שבארצות הברית מחוז המילטון (ניו יורק) – מחוז במדינת ניו יורק שבארצות הברית מחוז המילטון (אוהיו) – מחוז במדינת אוהיו שבארצות הברית מחוז המילטון (טנסי) – מחוז במדינת טנסי שבארצות הברית מחוז המילטון (טקסס) – מחוז במדינת טקסס שבארצות הברית
גיא פירר

גיא פירר (נולד ב-3 באוגוסט 1997), הוא ספורטאי ישראלי, המתחרה בסקי מים בכבלים ובסירות (ווייקבורד). הוא פעמיים ברציפות אלוף אירופה (2015 ו-2016). פירר גדל ביישוב צורן. בגיל 10 החל לגלוש בסקי מים בכבלים בפארק דרום בתל אביב. מתאמן במועדון הספורט הימי Blue Wake, בהדרכתו של מוטי לוי. באליפות אירופה לנוער שנערכה בבלגרד, סרביה בשנת 2011 סיים פירר במקום חמישי בסקי מים בכבלים. באליפות אירופה לנוער שנערכה בדרום אפריקה בפברואר 2012 זכה פירר במדליית כסף בסקי מים בסירות בווייקבורד, אחרי גולש איטלקי ולפני גולש בריטי. באליפות אירופה לנוער שנערכה בשוודיה בספטמבר 2013 זכה פירר במדליית ארד בסקי מים בכבלים. באליפות אירופה שנערכה בפולין ביולי 2014 זכה פירר במדליית זהב בסקי מים בסגנון ווייקבורד בתוצאה הגבוהה ביותר שאי פעם ניתנה לגולש בתחרות זו. שלושה שבועות לאחר מכן, באליפות העולם בסקי מים בכבלים שנערכה בנורווגיה באוגוסט הוא סיים במקום שביעי. באליפות אירופה שנערכה בוורונה, איטליה בספטמבר 2015 זכה פירר במדליית זהב בסקי מים בסגנון ווייקבורד בתוצאה של 92 נקודות, הניקוד הגבוה שיותר שהושג אי פעם, לאחר שביצע תרגילים חדשים שעדיין לא נראו עוד באליפות. באליפות אירופה שנערכה בישראל באגם המלאכותי שבפארק בגין זכה במדליות זהב בטורניר הבוגרים ובטורניר הנוער. באליפות העולם בסקי מים שנערכה במקסיקו בנובמבר אותה שנה הוא זכה במדליית ארד. במדליית זהב זכה ליאור סופר מישראל. ביולי 2017, זכה במדליית ארד במשחקי העולם בסקי מים סירות. גיא פירר, The official website of the EAME Cable Wakeboard Council and the Cable Wakeboard World Council (באנגלית) תוצאות הספורטאים הישראלים באליפות אירופה בסקי מים, עצמה - המרכז לאגודות ספורט עצמאיות סקי מים: מדליית כסף לגיא פירר, באתר nrg‏, 18 בפברואר 2012 סקי מים: בוז'ו אלופת אירופה, סופר שלישי, 7 בספטמבר 2013 הר-נוי, ארבע מדליות לישראל באליפות אירופה בסקי מים, באתר רוטר.נט 19 ביולי 2014 הגולש ליאור סופר זכה באליפות העולם בווייקבורד, באתר ONE‏, 17 באוגוסט 2014 דניאל סיילן, ‏גיא פירר זכה במדליית הזהב באליפות אירופה, באתר ONE‏, 20 בספטמבר 2015 דבר ראשון, ‏זהב כפול לישראל באליפות אירופה בסקי מים, באתר דבר העובדים בארץ ישראל, 25 בספטמבר 2016 סקי מים: ליאור סופר שוב אלוף העולם, באתר ynet, 13 בנובמבר 2016 משחקי העולם בפולין: מדליית ארד לנילי בלאק, באתר ONE‏, 30 ביולי 2017
הקונצ'רטי למקלדת מאת יוהאן סבסטיאן באך

הקונצ'רטי לצ'מבלו, רי"ב 1065-1052 הם קונצ'רטי לצ'מבלו, כלי קשת וקונטינואו מאת יוהאן סבסטיאן באך. ישנם שבעה קונצ'רטי לצ'מבלו בודד (רי"ב 1052-1058), שלושה לשני צ'מבלי (רי"ב 1060–1062), שני קונצ'רטי לשלושה צ'מבלי (רי"ב 1063 ו-1064) ואחד לארבעה צ'מבלי (רי"ב 1065), הלקוח ישירות מהקונצ'רטו גרוסו לארבעה כינורות מאת ויוואלדי.  כל הקונצ'רטי לצ'מבלו של באך למעט החלק לצ'מבלו בקונצ'רטו הברנדנבורגי מס. 5, נחשבים לעיבוד שנעשה מקונצ'רטי לכלים מלודיים אחרים אשר יש להניח כי נכתבו בתקופת מגוריו של באך בקֶטֶן, במקרים רבים נשתמרו רק הגרסאות לצ'מבלו. משנת 1729 ועד 1741 שימש באך מנצח של הקולגיום מוזיקום בליפציג: קבוצת סטודנטים למוזיקה שנוסדה בשנת 1703 על ידי גאורג פיליפ טלמן. הקולגיום מוזיקום נהג להופיע בית הקפה של צימרמן. לאירועים אלו יצר באך את הקונצ'רטי לצ'מבלו שלו, שמהווים חלק מראשוני הקונצ'רטי הכתובים לכלי מקלדת מאז ומעולם. הקונצ'רטי לצ'מבלו אחד רי"ב 1059-1052, שרדו כפרטיטורה חתומה בידי המלחין ונמצאים כיום בספריית המדינה בברלין. עותקים אלו אינם מוגמרים אלא טיוטות המתוארכות סביב 1738. אפשר להניח כי באך ביצע אותם הרבה יותר מוקדם, בהשתמשו בחלקים מולחנים לכלים אחרים והעברתם לגרסת הנגינה בצ'מבלו באופן חופשי בזמן הנגינה.  יצירותיו של באך לצ'מבלו הוערכו פחות על ידי חוקרים בתחילת המאה ה-20, אלו שלא חוו את יתרונותיו של הביצוע האותנטי. אלברט שווייצר נטה לחשוב שהתעתיקים הוכנו בדרך כלל כמעט בשטחיות וחוסר זהירות. מחקר אחר חדש טוען את ההפך הגמור: באך ביצע העברה מאוד משוכללת של קטעי סולו לקטעי נגינה בצ'מבלו. היצירות רי"ב 1052-1057 נועדו להיות מקבץ של שש כפי שמופיע בכתב היד בפתיחה הנהוגה על ידי באך, מהמושגים J.J הכוונה מתחיל ב "Jesu juva "Jesus, help ומסיים ב Finis. S. D. Gl.' (Soli Deo Gloria). למעט הקונצ'רטי הברנדנבורגיים, זהו האוסף היחיד של קונצ'רטי בכלל יצירתו של המלחין. כמו כן מספר פרקים מהקונצ'רטי רי"ב 1052, 1053, 1056 ו-1059 שימשו בעיבודים לעוגב, לאבוב ולכלים נוספים בקנטטות רי"ב 146 ורי"ב 188; רי"ב 169 ורי"ב 49; רי"ב 156; ורי"ב 35 בהתאמה. לא ברור האם המופע בקנטטות הקדים את הקונצ'רטי, ואם כן האם היה עיבוד של קונצ'רטי מוקדמים לכלים אחרים (כסברה המקובלת). קונצ'רטו רי"ב 1057 הוא עיבוד או מקור לקונצ'רטו הברנדנבורגי לחליליות, רי"ב 1049. מדיה וקבצים בנושא הקונצ'רטי למקלדת מאת יוהאן סבסטיאן באך בוויקישיתוף
הקונואיד של פלוקר

בגאומטריה, הקונואיד של פולקר, אשר נקרא על שם המתמטיקאי הגרמני יוליוס פלוקר (Julius Plücker), הוא קונואיד ומשטח ישרים בעל מחזוריות של π2 באזור [−1, 1]. המשוואה בעלת שני משתנים של הקונואיד של פלוקר היא: z = 2 x y x 2 + y 2 . {\displaystyle z={\frac {2xy}{x^{2}+y^{2}}}.} והמשוואה הפרמטרית של הקונואיד של פלוקר בקואורדינטות גליליות: x = v cos ⁡ u , y = v sin ⁡ u , z = sin ⁡ 2 u . {\displaystyle x=v\cos u,\quad y=v\sin u,\quad z=\sin 2u.} . A. Gray, E. Abbena, S. Salamon, Modern differential geometry of curves and surfaces with Mathematica, 3rd ed. Boca Raton, FL:CRC Press, 2006. [1] (ISBN 978-1-58488-448-4) Vladimir Y. Rovenskii, Geometry of curves and surfaces with MAPLE [2] (ISBN 978-0-8176-4074-3) הקונואיד של פלוקר באתר mathworld.wolfram (באנגלית) הקונואיד של פלוקר, באתר MathWorld (באנגלית)
אודין (תוכנה)

אודין (באנגלית: Odin) היא תוכנה ייעודית לעדכון קושחת טלפונים חכמים מתוצרת סמסונג המריצים את מערכת ההפעלה אנדרואיד. התוכנה לא יועדה לשחרור לציבור וסמסונג מעולם לא התייחסה אליה או הזכירה את קיומה. קיימת השערה לפיה התוכנה הודלפה בטעות על ידי אחד מעובדי החברה. התוכנה זמינה עבור מערכת ההפעלה Microsoft Windows בלבד ואינה נתמכת במערכות הפעלה אחרות, למעט הסבתה עבור מערכת ההפעלה MacOS על ידי תוכנת Wineskin. בתוכנה ישנן חמש אפשרויות צריבה: PDA או AP - מחיצת מערכת ההפעלה המכונה ROM, או צריבת Recovery - מערכת הפעלה מקבילה מינימלית לביצוע התאוששות מכשל ופעולות נוספות. אופציה זו שימושית לחילוץ המכשיר ממצב בריק 'רך', הנובע מבעיה במערכת ההפעלה. כמו כן ניתן לצרוב קבצים המכילים סקריפטים וכלים לביצוע פעולות שונות כגון קבלת גישת רוט. Phone או CP - קושחת רכיב התקשורת הסלולרית, המכונה מודם או רדיו על שם הרכיב. CSC - קובץ התאמת תוכנה לצרכן המקומי שהיבואניות ומפעילות הסלולר נוהגות להתקין על מכשירי לקוחותיהן. התוספת עשויה להכיל שינויי עיצוב והגדרות, אפליקציות שונות, והגדרות נקודת הגישה לאינטרנט של המפעילה. גרסאות מערכות ההפעלה לכל דגם מסווגות לפי קוד המדינה או המפעילה הסלולרית אליו הוא מיועד. לדוגמה, קוד הקושחה המיועדת למכשירי הסלולר המשווקים על ידי סאני יבואנית סמסונג בישראל הוא ILO, וקודי הקושחות הייעודיות למכשירים הנמכרים ברשתות פרטנר, סלקום ופלאפון הם PTR,‏ CEL ו-PCL בהתאמה. Bootloader או BL - מנהל האתחול, תוכנית קטנה במיקום מוגדר באחסון המכשיר המורצת בהפעלתו ואחראית על טעינת מערכת ההפעלה ומצבי תפקוד נוספים. כשל בצריבתה תביא למצב בריק מלא, שאינו הפיך באמצעות ציוד ביתי. PIT - טבלת מחיצות זיכרון האחסון. בדרך כלל נצרב אוטומטית עם צריבת מערכת הפעלה, אך לעיתים יש לצרבו בנפרד. שינוי המחיצות על פיו אינו מבוצע כל עוד אפשרות Re-Partition (חלוקת מחיצות מחדש) אינה מסומנת. Where does Odin come from ?, דיון באתר XDA (באנגלית) תוכנה על בסיס תוכנת Wine המסבה יישומי ווינדוס למק על ידי עטיפתם בשכבת תאימות. Odin for Mac (Download)‎, דיון באתר androidforums (באנגלית) root access - What do the terms "BL", "AP", "CP", and "CSC" mean in Odin?, Android Enthusiasts Stack Exchange לדוגמה, Auto-Root של ChainFire. לעיתים אלו נופחות - Bloatware, מטעמים מסחריים.
ואדוץ (כדורגל)

מועדון הכדורגל ואדוץ ("Fußball Club Vaduz"), מהעיר ואדוץ, בירת ליכטנשטיין, הוא מועדון כדורגל הנחשב למועדון הכדורגל המקצועני היחיד במדינה. המועדון נמצא בבעלות משפחת המלוכה של ליכטנשטיין והספונסר הראשי הוא בנק המדינה של ליכטנשטיין (Liechtensteinische Landesbank) וחברת MBPI AG, שניהם בבעלות המשפחה. בליכטנשטיין אין למעשה ליגת כדורגל פעילה, אלא רק מפעל גביע – בו משתתפות מספר קבוצות חובבניות מרחבי המדינה. הפרס לזוכה בגביע המדינה, הוא מקום בסיבוב המוקדמות השני של הקונפרנס ליג. ואדוץ היא קבוצת הכדורגל המקצוענית היחידה בליכטנשטיין, ולכן היא משחקת בליגת העל השווייצרית והחוק היחידי שעומד כנגדה הוא שאינה יכולה לזכות בכרטיסים לאירופה מההתאחדות השווייצרית. כלומר, גם אם הקבוצה תזכה באליפות שווייץ, היא לא תוכל להשתתף בליגת האלופות – אלא האפשרות היחידה שלה להשתתף בגביעי אירופה היא רק דרך הכרטיס לקונפרנס ליג של גביע ליכטנשטיין. מעבר לכך, הקבוצה זוכה ברצף כל שנה, מאז שנת 1998 (פרט ל-2012), בגביע המקומי אך מעולם לא הצליחה להעפיל לגביע אופ"א ולשלב הבתים של הליגה אירופית. הישג השיא שלה הוא הגעה לשלב הבתים של הקונפרנס ליג בעונת 2022\2023 רוב השחקנים בקבוצה הם זרים. השחקנים הטובים בליכטנשטיין מעדיפים לעזוב את המדינה הקטנה ולשחק בליגות גדולות יותר, לכן נוצר מצב לפיו הקבוצה לא מרבה לשתף שחקנים מקומיים. מועדון הכדורגל של ואדוץ הוקם ב-14 בפברואר 1932 בעיר ואדוץ, כשיו"ר הקבוצה הראשון היה יוהאן ולסר. בעונת 1932/33 הקבוצה התמודדה בתחרויות הליגה באוסטריה והחל משנת 1933 מתמודדת הקבוצה בתחרויות הכדורגל בשווייץ. בשנת 1949 זכתה הקבוצה בגביע ליכטנשטיין הראשון שלה והתמודדות בליגה השלישית בחשיבותה בשווייץ במשך שנים. בעונת 2001/02 העפילה הקבוצה לליגת המשנה השווייצרית והפכה לאחת הקבוצות הטובות בה. בעונת 2008 העפילה לראשונה בתולדותיה לליגת העל השווייצרית והייתה לנציגה הראשונה של ליכטנשטיין בליגה הבכירה בשווייץ. אך הקבוצה נכשלה בתצוגת כדורגל משכנעת וסיימה את עונת הבכורה במקום האחרון בטבלת האליפות. חמש שנים לאחר מכן ואדוץ העפילה שוב לליגה הבכירה. הקבוצה כשלה בהתמודדות במסגרות האירופאיות ומעולם לא עברה את שלב המוקדמות השלישי בגביע אופ"א או בליגת אירופה. היא העפילה לשלב הבתים של הקונפרנס ליג בעונת 2022\2023 לאחר ניצחון 2-1 בסיכום שני משחקי הפלייאוף. בעונת 2014/15 ואדוץ סיימה במקום התשיעי בליגה השווייצרית הבכירה וזכתה בפעם ה-43 בגביע ליכטנשטיין בכדורגל והייתה לשיאנית עולמית כמי שזכתה הכי הרבה פעמים בגביע המקומי. בעונת 2016/2017 נשרה לליגת האתגר השווייצרית, הליגה השנייה, אף שזכתה בטורניר גביע ליכטנשטיין בכדורגל באותה עונה ובכל זאת קיבלה את הזכות להתמודד בליגה האירופית בעונת 2017/2018. בסיום עונת 2019/2020 חזרה הקבוצה לליגה הראשונה לאחר שסיימה במקום השני בליגה השנייה. אליפות ליכטנשטיין (1): 1936 גביע ליכטנשטיין (50) (שיא עולמי): 1949, 1952, 1953, 1954, 1956, 1957, 1958, 1959, 1960, 1961, 1962, 1966, 1967, 1968, 1969, 1970, 1971, 1974, 1980, 1985, 1986, 1988, 1990, 1992, 1995, 1996, 1998, 1999, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2013, 2014, 2015, 2016, 2017, 2018, 2019, 2022, 2023, 2024 אליפות ליגת האתגר השווייצרית (3): 2003, 2008, 2014 מדיה וקבצים בנושא ואדוץ בוויקישיתוף אתר האינטרנט הרשמי של ואדוץ ואדוץ, ברשת החברתית פייסבוק ואדוץ, ברשת החברתית אקס (טוויטר) פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
Odin

האם התכוונתם ל... אודין – האל הבכיר במיתולוגיה הנורדית. אודין (תוכנה לעדכון קושחה) – תוכנת עדכון קושחת טלפונים חכמים מתוצרת סמסונג המריצים את מערכת ההפעלה אנדרואיד.
אורי בוז'ו

אורי בוז'ו-מסרי (נולדה בשנת 1993) היא ספורטאית ישראלית, המתחרה בסקי מים בכבלים. היא 3 פעמים אלופת אירופה (2013, 2014 ו-2016), אלופת עולם לנוער (2012) ו-12 פעמים אלופת ישראל בווייקסקייט. בוז'ו מתאמנת בסקי מים מגיל 5. באליפות העולם לנוער שנערכה בפיליפינים בנובמבר 2012 זכתה בוז'ו במדליית זהב בסקי מים בכבלים בוויקסקייט. באליפות אירופה שנערכה בשוודיה בספטמבר 2013 זכתה בוז'ו במדליית זהב בסקי מים בכבלים. ביולי 2014 באליפות אירופה שנערכה בפולין זכתה בוז'ו במדליית זהב בסקי מים בכבלים. שלושה שבועות לאחר מכן, באליפות העולם בסקי מים בכבלים שנערכה בנורווגיה באוגוסט היא זכתה במדליית ארד בוויקסקייט. באליפות אירופה שנערכה בוורונה, איטליה בספטמבר 2015 זכתה בוז'ו במדליית כסף בסקי מים בכבלים באליפות אירופה שנערכה בישראל בספטמבר 2016 זכתה בוז'ו במדליית הזהב בטורניר הנשים במקצוע הוויקסקיט. באליפות העולם בסקי מים שנערכה במקסיקו בנובמבר אותה שנה היא זכתה במדליית כסף. סער גיט, ללכת על המים: סיפורה של אורי בוז'ו, באתר ynet, 17 בספטמבר 2015 אורי בוז'ו זכתה באליפות העולם בוויקסקייט לנוער, באתר ONE‏, 8 בנובמבר 2012 סקי מים: בוז'ו אלופת אירופה, סופר שלישי, 7 בספטמבר 2013 דבר ראשון, ‏זהב כפול לישראל באליפות אירופה בסקי מים, באתר דבר העובדים בארץ ישראל, 25 בספטמבר 2016 הגולש ליאור סופר זכה באליפות העולם בווייקבורד, באתר ONE‏, 17 באוגוסט 2014 דניאל סיילן, ‏גיא פירר זכה במדליית הזהב באליפות אירופה, באתר ONE‏, 20 בספטמבר 2015 סקי מים: ליאור סופר שוב אלוף העולם, באתר ynet, 13 בנובמבר 2016
קונואיד ישר

בגאומטריה, קונואיד ישר, הוא משטח ישרים וקונואיד שצירו מאונך למישור המכוון. פועל יוצא מכך הוא, שגם כל הקווים היוצרים של הקונואיד הישר מאונכים לצירו. המשוואה הפרמטרית של קונואיד ישר במערכת צירים קרטזית תלת־ממדית, כאשר ציר ה-z הוא ציר הקונואיד, היא מהצורה: x = v cos ⁡ u , y = v sin ⁡ u , z = h ( u ) {\displaystyle x=v\cos u,y=v\sin u,z=h(u)\,} כאשר h(u) היא פונקציית הגובה של הקונואיד. דוגמאות אחרות לקונואיד ישר הן: משטח בורגי: x = v cos ⁡ u , y = v sin ⁡ u , z = c u . {\displaystyle x=v\cos u,y=v\sin u,z=cu.\,} מטריית וויטני: x = v u , y = v , z = u 2 . {\displaystyle x=vu,y=v,z=u^{2}.\,} הקונואיד של פלוקר: x = v cos ⁡ u , y = v sin ⁡ u , z = c sin ⁡ n u . {\displaystyle x=v\cos u,y=v\sin u,z=c\sin nu.\,} פרבולואיד היפרבולי: x = v , y = u , z = u v {\displaystyle x=v,y=u,z=uv\,} (כאשר ציר ה-x וה-y הם הצירים של הקונואיד) קונואיד ישר באתר mathworld (אנגלית) קונואיד ישר, באתר MathWorld (באנגלית)